Dilecto Dominico et uxori sue Joerte, et Mamberto et uxori sue Berte. Ego Maiolus prepositus et Oddo abbas donamus vobis campum de ratione Sancti Vincentii ad medium plantum in pago Matisconense, in agro Meloniacense, in villa Condaminas. Terminat a mane Sancti Petri, a medio die via publica, a sero Sancti Quintini, a circio Hebreorum; habet in longo perticas XLVIII, in uno fronte perticas XI, in alio fronte perticas XIII. Infra istos terminos vobis donamus ad V annos, vinea edificata et post V annos rectores Sancti Vincentii medietatem habeant, aliam medietatem Dominicus et Maimbertus et uxores eorum possideant. Quod si vendere vel incaucionare voluerint, ad rectores Sancti Vincentii faciatis pro justo precio, et si illi non voluerint facias quod volueris. S. Maioli prepositi. S. Oddonis abbatis. S. Sendeleni. S. Anselardi. S. Gauseranni. S. Gislardi presbiteri.